पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। हेमा सचदेवा का रेखा बनकर पीएससी की परीक्षा देने के खुलासे के बाद अब लोक सेवा आयोग (पीएससी) के अधिकारियों को इस तरह के फ्रॉड करने वालों का डर सता रहा है। विडंबना यह है कि उनके पास कोई 'प्रूफ प्लान' नहीं है, जिससे कि ऐसे धोखेबाज पकड़ में आ सकें।
प्रारंभिक परीक्षा की लिस्ट देखने पर सामने आया कि समान नाम और उपनाम के कई विद्याथीं हैं। अधिकारियों को आशंका है कि कुछ और परीक्षार्थी भी किसी विशेष प्रयोजन के चलते नकली नाम से परीक्षा में बैठे हो सकते हैं। इतने परीक्षार्थियों का वैरिफिकेशन करना भी संभव नहीं है। हालांकि अधिकारी मुख्य परीक्षा के पहले समान नाम-उपनाम वाले परीक्षार्थी की जांच करने की बात कर रहे हैं।
पीएससी की सचिव डॉ. मधु खरे के अनुसार पहली बार इस तरह के फ्रॉड का केस सामने आया है, इसलिए परीक्षा प्रणाली सुधार को लेकर चर्चा चल रही है। खरे के अनुसार आईटी विशेषज्ञों और परीक्षा विभाग से कहा गया है कि समान नाम और उपनाम वाले विद्यार्थियों पर विशेष नजर रखकर जांच की जाए। उन्होंने बताया इतने अधिक विद्यार्थियों का फिजीकल वैरिफिकेशन संभव नहीं है। ऐसे में मुख्य परीक्षा की लिस्ट बनाते हुए इस बात के निर्देश दिए जाएंगे कि समान नाम और उपनाम वाले विद्यार्थियों का फोटो परिचय पत्र मिलाते हुए सावधानी बरती जाए।
घरों पर जाकर दस्तावेज का मिलान संभव नहीं
जो भी परीक्षार्थी समान नाम और उपनाम के हैं उनके पते मप्र के विभिन्न जिलों और कस्बे के हैं। इन सभी के घरों पर जाकर दस्तावेजों का मिलान करना संभव नहीं है। पीएससी अब मुख्य परीक्षा के समय जांच करेगी।
हेमा सचदेवा का रिजल्ट रोका
पीएससी 2012 की प्रारंभिक परीक्षा का रिजल्ट जारी होने वाला है। 'भास्करÓ द्वारा फर्जी परीक्षार्थी की खबर छापने के बाद सचिव डॉ. खरे ने बताया रेखा सचदेवा के नाम से बैठी हेमा सचदेवा के रिजल्ट पर रोक लगा दी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva kas_Deva hin_Deva zho_Hant eng_Latn